Super 30 Box Office Collection Day 11: ऋतिक रोशन की 'सुपर 30' 100 करोड़ के पार, सोमवार को कमाए इतने करोड़  
ऋतिक रोशन की 'सुपर 30' 100 करोड़ रुपये के पार
'सुपर 30' का सिनेमाघरों में शानदार प्रदर्शन
ऋतिक रोशन ने की है शानदार एक्टिंग
Super 30 Box Office Collection Day 11: फिल्म इंडस्ट्री के शानदार अभिनेता ऋतिक रोशन (Hrithik Roshan) की फिल्म 'सुपर 30' बॉक्स ऑफिस पर खूब धमाल मचा रही है. डायरेक्टर विकास बहल (Vikas Bahl) के निर्देशन में बनी ये फिल्म अब 100 करोड़ रुपये के क्लब में शामिल हो चुकी है. ऋतिक रोशन (Hrithik roshan) और मृणाल ठाकुर स्टारर फिल्म 'सुपर 30 (Super 30)' ने ग्यारहवें दिन 100 करोड़ रुपये का आंकड़ा पार कर लिया है. मीडिया रिपोर्ट्स के मुताबिक  'सुपर 30 (Super 30)' ने सोमवार को लगभग 5 करोड़ रुपये की कमाई की है. इस तरह 'सुपर 30 (Super 30)' ने 11 दिन में लगभग 105.58 करोड़ रुपये कमा लिए हैं. 

#Super30 crosses ₹ cr... Grabs a major chunk of market share, despite local and #Hollywood movies proving tough competitors... Biz multiplied rapidly on [second] Sat and Sun... [Week 2] Fri 4.52 cr, Sat 8.53 cr, Sun 11.68 cr. Total: ₹ 100.58 cr. India biz.

बिहार के मैथमेटिशियन आनंद कुमार के जीवन पर बनी फिल्म 'सुपर 30 (Super 30)' को उसके कॉन्सेप्ट की वजह से भी काफी सराहा जा रहा है. बता दें कि 'सुपर 30 (Super 30)' ने पहले हफ्ते 75.85 करोड़ रुपये की कमाई की है, और दूसरे वीकेंड की बात करें तो फिल्म ने दूसरे शुक्रवार को 4.52 करोड़ रुपये, शनिवार को 8.53 करोड़ रुपये और रविवार को 11.68 करोड़ रुपये कमाए थे. इस तरह फिल्म ने 10 दिन में 100.58 करोड़ रुपये कमाए थे. अब सोमवार को लगभग 5 करोड़ रुपये की कमाई कर फिल्म का आंकड़ा 105.58 करोड़ रुपये पर पहुंच गया है. 
ऋतिक रोशन (Hrithik Roshan) और मृणाल ठाकुर की इस फिल्म 'सुपर 30 (Super 30)' को बिहार और राजस्थान के साथ-साथ उत्तर प्रदेश में भी टैक्स फ्री कर दिया गया है. जिस वजह से दर्शकों में फिल्म देखने का जोश काफी भर गया है. बिहार के मैथमेटिशियन आनंद कुमार के जीवन पर बनी फिल्म 'सुपर 30' काफी इंस्पायरिंग है. ऋतिक रोशन आनंद कुमार के किरदार में अच्छे लगे हैं. ऋतिक रोशन की परफॉर्मेंस को क्रिटिक्स की भी काफी सराहना मिल रही है.